**Ingatlan-hasznosítási szerződés**

amely létrejött egyrészről

Név: **Bükki Nemzeti Park Igazgatóság**

Cím: 3304 Eger, Sánc u. 6.

Levelezési címe: 3301 Eger, Pf. 116.

Képviseli: Rónai Kálmánné, igazgató

Számlavezető pénzintézete: Magyar Államkincstár

Számlaszáma: 10035003-01743661-00000000

Számlázási cím: 3304 Eger, Sánc u. 6.

Adószáma: 15323864-2-10

mint **Bérbeadó** (a továbbiakban: Bérbeadó)

másrészről

Név:

Székhely:

Képviseli:

Számlavezető pénzintézete:

Számlaszáma:

Adószáma:

Statisztikai jelzőszáma:

Cégbíróság:

Cégjegyzék száma:

mint **Vállalkozó** (a továbbiakban: Vállalkozó)

együttesen felek között, az alábbi helyen, időben és feltételekkel:

PREAMBULUM

Bérbeadó, mint Ajánlatkérő nyilvános egyfordulós pályázati eljárást folytatott le a Magyar Állam tulajdonában és a Bérbeadó vagyonkezelésében lévő, Miskolc, 01051/2 helyrajzi számon található ***Szent István-barlang*** ún. Fekete-termének **hasznosítása** tárgyában. A Vállalkozó, mint Ajánlattevő a pályázati eljárásban rögzített értékelési szempontok alapján nyertes Ajánlattevőként került kiválasztásra, jelen szerződés megkötésére ezen beszerzési eljárás nyomán kerül sor.

1. **A szerződés tárgya**
   1. A Bérbeadó vegyonkezelésében lévő, Miskolc-Lillafüreden található Szent István-barlang Fekete termének üzemeltetése. A Szent István-barlang hazánk egyik olyan barlangja, amelynek környezetét elsőként minősítették gyógyhellyé 1935-ben és amelyben egészen 2020-ig - a Covid járványt megelőzően – a Miskolci Kórházzal együttműködésben gyógyító hatású szolgáltatást kaphattak az ide látogatók. Jelen szerződés célja a Fekete terem rekreációs és relaxációs célú, valamint gyógyászati jellegű hasznosítása.
   2. Vállalkozó tudomásul veszi, hogy a Szent István-barlang fokozottan védett, a Fekete-terem   
      1.1. leírt célú hasznosítása kizárólag a barlang védett természeti értékeinek megóvása mellett valósulhat meg, ezért a barlangban található cseppkövek érintése szigorúan tilos. Válallkozó tudomásul veszi továbbá, hogy a barlang fokozottan védett fajok (pl.: denevér) természetes élőhelye, mely fajok egyedeinek megzavarása szigorúan tilos.
   3. Vállalkozó tudomásul veszi, hogy az 1.2. pontban megfogalmazottakra tekintettel Bérbeadó   
      a Fekete-terem rekreációs célú használatát időben korlátozhatja, illetve meg is tilthatja különösen ha az rezgéskeltéssel, hanghatással jár (pl.: hangtálak használata). Tekintettel arra, hogy a barlang a denevérek telelő helyeként is funkcionál, így az ilyen jellegű rekreációs pogramok kizárólag május 1. és augusztus 31. között tarthatóak meg.
   4. Tekintettel arra, hogy a terem újranyitását a megfelelő reklám- és marketing tevékenységgel ismét be kell vezetni a köztudatba, így a szerződés tárgyát és a Vállalkozó feladatát képezi   
      a hivatlos kommunikáció egészségszakmai felépítése, a programok meghirdetése és reklámozása is.
   5. A fenti feladatok megfelelő színvonalon való taljesítése érdekében a Vállalkozó vállalja, hogy az alábbi személyi feltételeket biztosítja:

* A légzésterápia folytatásához szükséges orvosi ellenőrzés biztosítására legalább egy fő, minimum 5 éves szakmai tapasztalattal rendelkező pulmonológus szakorvost, aki rendelői háttérrel rendelkezik és akinek előzetes szakvéleménye alapján vehetik igénybe a tüdő- és légúti betegséggel élők a szolgáltatást.
* Legalább egy fő, minimum 5 éves szakmai tapasztalattal rendelkező kardiológust, szív és érrendszeri betegségekkel foglalkozó szakorvost, akinek gyógyító munkája bizonyíthatóan összekapcsolódik az aktív életmód (mozgás és természet népszerűsítésével), munkája során ezen szemlélettel vesz részt a betegrehabilitációban.
* Legalább egy fő, minimum 5 éves szakmai tapasztalattal rendelkező a krónikus, életmóddal összefüggő betegségek gyógyításával, megelőzésével és kutatásával foglalkozó orvost,  
  a releváns orvosszakmai felügyelethez, aki európai székhellyel bejegyzett, nemzetközi és hazai életmódorvostani szakmai tapasztalattal bír és a főbb krónikus betegcsoportokkal kapcsolatosan rendelkezik a megfelelő szakmai tudással.
* Legalább 1 fő, minimum 5 éves szakmai tapasztalattal rednelkező, diplomás rekreációs szakembert, aki a rekreációs jellegű és relaxációs tartalmakért, programokért felel.
* Legalább 1 fő, minimum 5 éves szakmai tapasztalattal rendelkező egészségügyi szakújságírót és/vagy diplomás kommunikációs szakembert, aki a Fekete terem kommunikációjának teljes felépítéseséért felel, tekintettel arra, hogy a Bérbeadónak kiemelten fontos az érdeklődők szakmailag megfelelő, hiteles és széleskörű tájékoztatása a lehetőségekről.
  1. A területen található összes berendezés és eszköz a Bérbeadó tulajdonát képezi.   
     A Fekete-terem rekreációs, relaxációs, valamint gyógyászati jellegű hasznosításához kapcsolódóan Bérbeadó az 1. számú mellékletben felsorolt eszközöket a Vállalkozó használatába adja.
  2. A használatába adott eszközöket Vállalkozó a szerződés megkötése után leltár szerint átveszi, amiről a Felek jegyzőkönyvet vesznek fel.
  3. Bérbeadó az 1. számú mellékletben felsorolt eszközöket legfeljebb jelen szerződés lejártáig, azaz 2029.05.31-ig bocsájtja Vállalkozó rendelkezésére.
  4. Vállalkozó a rendelkezésére bocsájtott eszközöket köteles a jó gazda gondosságával kezelni, működtetni, az azokban esetlegesen bekövetkező bármilyen meghibásodásról Bérbeadót,   
     a 14.1. pontban meghatározott képviselője útján a probléma jelentkezésétől számított 24 órán belül tájékoztatni.
  5. Vállalkozó köteles az 1. számú mellékletben felsorolt eszközöket jelen szerződéses jogviszony megszűnésekor rendeltetésszerű használatra alkalmas állapotban, hiánytalanul a Bérbeadó részére visszaszolgáltatni. Amennyiben az átadásra kerülő eszközök pótlása válik szükségessé - kopás, avulás, megrongálódás, káresemény, stb. miatt – arról Vállalkozó saját költségén köteles gondoskodni.
  6. Vállalkozó az átadott eszközöket csak a jelen szerződés teljesítése céljából jogosult használni, azokat a 3. pontban meghatározott helyen kell tartani, azok tárolási helyének megváltoztatása csak a Megrendeő előzetes, írásbeli engedélyével lehetséges.
  7. Bérbeadó semmilyen módon nem felelős a Vállalkozó, illetve az eszközöket használó látogatók testi épségéért, általuk okozott károkért, illetve esetleges baleset miatt bekövetkezett sérülésekért.
  8. Abban az esetben, ha az 1. számú mellékletben felsorolt eszközök vagy azok egy része nem kerül vissza a Bérbeadó birtokába a 2.2. pontban írt időpontig, illetve ha valamely eszköz meghibásodik, megrongálódik, akkor a Vállalkozó a Ptk. 6:142.§ alapján a teljes kárért felel.

1. **A szerződés hatályba lépése, a szerződés teljesítési időpontja, átadás-átvétel**
   1. A Vállalkozónak jelen szerződésben foglalt feladatai teljesítését **2024.06.01-től 2029.05.31-ig. tartó, 5 éves** határozott időtartamban kell ellátnia.
   2. A szerződés a Felek közös akarata alapján egy alkalommal további 5 évre mgehosszabbítható.
   3. Bérbeadó a szerződés aláírását követő 5 napon belül a Vállalkozó rendelkezésére bocsátja az 1. számú mellékletben felsorolt eszközöket.
   4. Vállalkozónak a szerződés hatálya alatt folyamatos rendelkezésre állást kell biztosítania.
2. **A teljesítés helye:**

A Miskolc, 01051/2 helyrajzi számon található ***Szent István-barlang*** Fekete-terme.

1. **Szerződéses ár (bérleti díj)**
   1. A teljes szerződéses ár egy fix nettó……………………….**Ft/hó (TAM) azaz nettó …………… forint összegű bérleti díjból és a látogatóktól, a Vállalkozó által beszedett nettó részvételi díj …%-ából áll.**
   2. A bérleti díj tartalmazza a közüzemi szolgáltatások díját.
   3. A számlázás és kifizetés pénzneme magyar forint.
   4. Felek megállapodnak abban, hogy a szerződéses ár bérleti díj tételét a Bérbeadó jogosult évente egy alkalommal, egyoldalúan megemelni a KSH által közzétett inflációs ráta mértékével megegyező mértékben, január első napjára visszamenőleges hatállyal.
   5. Felek megállapodnak továbbá abban, hogy a Fekete-terem hasznosítása során a Vállalkozó köteles az általa szervezett rekreációs, relaxációs, valamint gyógyászati célú programokról/kezelésekről és azok részvételi díjáról Bérbeadót a programok meghirdetését legalább 3 nappal megelőzően, írásban tájékoztatni, Bérbeadó 14.1. pontban kijelölt kapcsolattartója útján.
2. **Fizetési feltételek**
   1. Bérbeadó a tárgyhavi teljes szerződéses árról a számlát, az adott havi látogatói létszám Vállalkozóval való egyeztetését követően, a tárgyhónapot követő hó 5.-éig állítja ki.
   2. Vállalkozó a tárgyhavi számla ellenértékét köteles a számla kézhezvételét követő 15 napon belül Bérbeadó jelen szerződésben meghatározott számlaszámára átutalással megfizetni.
   3. Ha a benyújtott számlával összefüggésben kifogás merül fel, úgy a Vállalkozó köteles   
      a kifogásolt számlát 10 napon belül visszajuttatni a Bérbeadóhoz. Ebben az esetben az átutalási határidőt a korrigált számla Vállalkozó általi kézhezvételétől kell számítani.
   4. A számla késedelmes kiegyenlítése esetén Vállalkozó a Ptk. 6:155. § (1)-(2) bekezdése szerinti késedelmi kamatot köteles megfizetni Bérbeadónak.
3. **A felek jogai és kötelességei**
   1. A felek a szerződés teljesítése során kötelesek fokozottan együttműködni. Ennek érdekében   
      a Bérbeadó kapcsolattartója vagy az általa megjelölt személy(ek) rendszeres kapcsolatot tartanak fenn a Vállalkozóval, aki a szerződés teljesítésének állásáról – kérésre – írásban is köteles beszámolni a Bérbeadó kapcsolattartója felé. Az együttműködés keretében Vállalkozó köteles havonta előzetesen tájékoztatni a Bérbeadót a tervezett programokról/kezelésekről,   
      a látogatók várható létszámáról.
   2. A fentieken túl a szerződés teljesítésekor a Vállalkozó köteles a Bérbeadóvel rendszeres egyeztetést folytatni, és az előrehaladásról beszámolni. A felek az egyeztetésen áttekintik   
      és kiértékelik a feladatok előrehaladásának állását, mértékét.
   3. A Vállalkozó kötelezettséget vállal arra és szavatol azért, hogy a jelen szerződés szerinti minden kötelezettséget – ezen belül különösen a szerződésben meghatározott feladatok teljesítésére irányuló tevékenységet – jelentős gyakorlattal rendelkező szakcégtől elvárható szakértelemmel és gondossággal, legjobb tudása szerint és a legnagyobb körültekintéssel végzi. Vállalkozó kötelezettséget vállal továbbá arra is, hogy jelen szerződés teljesítése során a Bérbeadó szakmai szempontjainak messzemenő figyelembevétele mellett, a tudomására jutott Bérbeadói érdekek érvényesítésével jár el.
   4. Bérbeadó köteles a Vállalkozó jelen szerződésbe foglalt feladatainak teljesítéséhez minden segítséget megadni, így különösen a rendelkezésre álló információkat folyamatosan átadni, illetve rendelkezésére bocsátani az azzal kapcsolatos dokumentumokat. Amennyiben a fenti információk, dokumentumok elektronikus formában is a Bérbeadó birtokában vannak, úgy azokat elektronikus úton adja át.
   5. Bérbeadó köteles biztosítani a bérlemény és a bérlemény megközelítéséhez használt utak balesetmentes, rendeltetésszerű használhatóságát, a villanyvilágítás és a biztonsági berendezések folyamatos, üzemszerű működésének feltételeit, ezek ellenőrzését és rendszeres karbantartását.
   6. A bérlemény gyógyászati célú használhatóságának dokumentálása érdekében a barlang klimatikus viszonyainak vizsgálatával, illetve a szükséges mérések elvégzésvel összefüggésben esetlegesen felmerülő költségek a Vállalkozót terhelik.
   7. A Vállalkozó köteles tűrni a Bérbeadónak a bérlemény állagának, állapotának és a rendeltetésszerű használatának ellenőrzésére irányuló intézkedéseit.
   8. A szerződő felek kijelentik, hogy az egymással való kommunikációban és az egyes feladatok elvégzése során az elektronikus utat részesítik előnyben.
   9. A szerződő Felek az egymásnak küldött tértivevényes küldemények kézbesítése tekintetében megállapodnak abban, hogy amennyiben a címzett a küldeményt nem veszi át vagy az átvételét megtagadja, a sikertelen kézbesítés napjától számított ötödik napon kell az adott iratot kézbesítettnek tekinteni.
   10. Bérbeadó jogosult a szerződés teljesítését figyelemmel kísérni, ellenőrizni. Kérésére   
       a Vállalkozó köteles rendelkezésre állni.
   11. Ha a szerződés teljesítése során bármikor a Vállalkozó olyan feltételekkel találkozik, melyek akadályozzák a teljesítést, a Bérbeadót azonnal írásban értesítenie kell a késedelem tényéről és annak várható időtartamáról. Az értesítés elmaradása vagy késedelmes közlés esetén annak minden következményét a Vállalkozó viseli.
   12. A Vállalkozó szerződéses feladatait saját maga köteles ellátni. Vállalkozó kijelenti, hogy rendelkezik az 1.3 pontban felsorolt szakképesítéssel és gyakorlattal rendelkező humánerőforrással.
   13. Vállalkozó tudomásul veszi, hogy Bérbeadó a terem hasznosításával összefüggésben személyzetet nem biztosít. Vállalkozó tudomásul veszi továbbá, hogy a programjainak/kezeléseinek résztvevői a barlang egyéb részeit nem látogathatják, így Vállalkozó kizárólagos feladata és kötelezettsége látogatóinak „vezetése” a barlangban, illetve az összes résztvevő visszakísérése a kijárathoz a programot/kezelést követően. A Vállalkozó köteles gondoskodni arról, hogy a csoportok a Fekete-terem és a bejárat közötti szakaszon az elvárható legrövidebb idő alatt haladjanak át a Bérbeadó idegenforgalmi csoportjainak lehető legkisebb mértékű zavarásával. A Vállalkozó által biztosított személyzet feladata és felelőssége a programokon/kezeléseken résztvevő látogatókkal az 1.2. pontban meghatározott korlátozó intézkedéseket betartatni.
   14. Vállalkozó a fent részletezett tevékenységét a Szent István-barlang aktuális nyitvatartásához igazodva köteles megszervezni. Vállalkozó tudomásul veszi, hogy a nyitvatartási napokon összesen 2 db, 1 délelőtti és 1 délutáni, maximum 27 fős – amelybe a szakszemélyzet is beleértendő - csoport részére szervezhet programot, tekintettel a Fekete-terem befogadó képességére és speciális szellőzési adottságaira. Egyebekben a felek a bérlemény albérletbe adásának lehetőségét kizárják.
   15. Vállalkozó köteles az adott csoporthoz az egészségügyi szabályok által előírt egészségügyi szakszemélyzetet biztosítani.
   16. Vállalkozó köteles betartani a munkavégzés helyének helyi előírásait, munka-, baleset-,   
       és tűzvédelmi utasításait, valamint a Bérbeadó indokolt speciális követelményeit. Vállalkozó így köteles a környezetvédelemre – ideértve különösen a fokozottan védett barlang természeti értékeinek és élővilágának védelmére - illetve a veszélyes hulladékokra vonatkozó előírásokat, jogszabályokat is betartani és alkalmazottaival, látogatóival betartatni.
   17. Vállalkozó feladata a terem folyamatos, napi szintű tisztántartása, az esetleg keletkezett hulladék elszállítása.
   18. Vállalkozó az általa ellátott tevékenységért, illetve annak eredményéért teljes körű anyagi felelősséget vállal, ennek keretében felel mindazon kárért, mely nem megfelelő munkavégzésére vezethető vissza.
   19. A Vállalkozó kijelenti, hogy a „zöld nyomtatás” alapelveinek megfelelően nyomtat:

* vállalja, hogy a dokumentumokat csak szükség esetén és csak a szükséges terjedelemben nyomtatja ki, és csak az elfogadott utolsó verziók kerülnek kinyomtatásra;
* újrahasznosított papírt alkalmaz irodai papírfelhasználásában legalább 30%-ban;
* a papírtakarékosság érdekében a nyomtatók alapbeállítása a duplex, kétoldalas nyomtatás és környezetbarát szerkesztési elveket alkalmaz;
* a használt lapokat szelektáltan gyűjti;
* egyoldalas nyomtatványokat összegyűjti és fax előlapként vagy jegyzetként újrahasznosítja.
  1. A szerződő felek kötelezettséget vállalnak arra, hogy a jelen szerződés teljesítésével összefüggésben egymás tevékenységével kapcsolatban tudomásukra jutott minden információt bizalmasan, üzleti titokként kezelnek. Bármelyik fél csak az érintett fél előzetes tájékoztatása és írásbeli hozzájárulása alapján adhat harmadik személy részére információt, kivéve, ha arra jogszabály felhatalmazást ad.
  2. A Vállalkozó a jelen szerződéssel kapcsolatban tudomására jutó valamennyi, a másik fél tulajdonát képező és általa bizalmasnak tekintett információ, adat stb. tekintetében titoktartási kötelezettséggel tartozik, s egyben kijelenti, hogy bárminemű a feladat ellátásával kapcsolatosan megszerzett ilyen információt a másik fél előzetes írásbeli hozzájárulása nélkül nem teszi hozzáférhetővé, illetve nem bocsátja harmadik személy/szervezet rendelkezésére. Ezen tilalom körébe tartozik az is, ha bármelyik fél a tudomására jutó ilyen információkat a jelen szerződésben foglaltaktól eltérő módon hasznosítja.
  3. A szerződő felek tudomásul veszik, hogy a vonatkozó jogszabályok és megállapodások szerinti illetékes ellenőrző szervezetek [Állami Számvevőszék, Európai Számvevőszék, Európai Bizottság és az általa Vállalkozó szervezetek, Európai Csaláselleni Hivatal (OLAF), Kormányzati Ellenőrzési Hivatal, belső ellenőrzési szervezetek] feladat- és hatáskörüknek megfelelően jelen szerződés alapjául szolgáló beszerzési eljárást és jelen szerződés teljesítését ellenőrizhetik, részükre a jogszabály szerinti információ megadása üzleti titokra való hivatkozással nem tagadható meg.
  4. Az illetékes ellenőrző szervezetek ellenőrzése, helyszíni vizsgálata esetén a Vállalkozó köteles minden segítséget a Bérbeadó részére megadni, a helyszíni vizsgálaton jelen lenni   
     az ellenőrzés hatékonysága és a Bérbeadó kötelezettségeinek megfelelő teljesítése érdekében.
  5. Vállalkozó tudomásul veszi, hogy állami vagyon hasznosítására irányuló szerződés nem köthető azzal aki,

1. csőd- vagy felszámolási eljárás, végelszámolás, önkormányzati adósságrendezési eljárás alatt áll;
2. tevékenységét felfüggesztette vagy akinek tevékenységét felfüggesztették;
3. az adózás rendjéről szóló törvény szerinti, hatvan napnál régebben lejárt esedékességű köztartozással rendelkezik;
4. az alábbi bűncselekmények elkövetése miatt büntetett előéletű:
   1. a 2013. június 30-ig hatályban volt, a Büntető Törvénykönyvről szóló 1978. évi IV. törvény XV. fejezet VI. címében meghatározott közélet tisztasága elleni vagy XVII. fejezetében meghatározott gazdasági bűncselekmény,
   2. a Büntető Törvénykönyvről szóló 2012. évi C. törvény XXVII. Fejezetében meghatározott korrupciós bűncselekmény, XXXVIII. Fejezetében meghatározott pénz- és bélyegforgalom biztonsága elleni bűncselekmény, XXXIX. Fejezetében meghatározott költségvetést károsító bűncselekmény, XL. Fejezetében meghatározott pénzmosás, XLI. Fejezetében meghatározott gazdálkodás rendjét sértő bűncselekmény, XLII. Fejezetében meghatározott fogyasztók érdekeit és a gazdasági verseny tisztaságát sértő bűncselekmény vagy XLIII. Fejezetében meghatározott tiltott adatszerzés és az információs rendszer elleni bűncselekmény;
5. gazdálkodó szervezetben vagy gazdasági társaságban vezető tisztség betöltését kizáró foglalkozástól eltiltás hatálya alatt áll, illetve akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. § (2) bekezdése alapján a bíróság jogerős ítéletében korlátozta;
6. állami vagyon hasznosítására irányuló korábbi - három évnél nem régebben lezárult - eljárásban hamis adatot szolgáltatott, és ezért az eljárásból kizárták.
   1. Vállalkozó egyben tudomásul veszi azt is, hogy a Bérbeadó az átadott eszközök használatát   
      a 254/2007. (X. 4.) Korm. rendelet VI. fejezetben foglaltak alapján ellenőrizheti a szerződés teljesítésével kapcsolatban. Az ellenőrzés akadályozása esetén Bérbeadó a szerződést felmondja.
7. **Szerződésszegés**
   1. Szerződésszegésnek minősül minden olyan magatartás vagy mulasztás, amelynek során bármelyik fél jogszabály, illetve a szerződés alapján őt terhelő bármely kötelezettségének teljesítését elmulasztja.
   2. Amennyiben a Vállalkozó a szerződést megszegi, kötbér és kártérítési felelősséggel tartozik, kivéve, ha bizonyítja, hogy a szerződésszegést ellenőrzési körén kívül eső, a szerződéskötés időpontjában előre nem látható körülmény okozta és nem volt elvárható, hogy a körülményt elkerülje, vagy a kárt elhárítsa.
   3. A fenti szerződésszegés következményei alól nem mentesít az a körülmény, hogy   
      a szerződésszegést a Vállalkozó, mint gazdálkodó szervezet irányítására, felügyeletére jogosult szerv intézkedése okozza.
   4. A Vállalkozó nem teljesítése (a szerződés teljesítésének a Vállalkozó oldalán fennálló okból történő lehetetlenné válása, meghiúsulása, illetőleg a szerződés teljesítésének a Vállalkozó általi megtagadása) esetén Bérbeadó a nettó szerződéses ár 10%-ának megfelelő meghiúsulási kötbérre jogosult.
   5. A Bérbeadó a felmerülő kötbért minden esetben kiszámlázza, és azt a Vállalkozó köteles   
      8 (nyolc) napon belül a Bérbeadó részére megfizetni.
   6. A Bérbeadó fenntartja a jogát, hogy a kötbért meghaladó kárát a Vállalkozóval szemben érvényesítse.
   7. A Vállalkozó a fenti ponton túl a Bérbeadónek vagy harmadik személynek okozott károkért a Ptk. kártérítési szabályai alapján tartozik felelősséggel.
   8. Bérbeadó részéről bármely nem szerződésszerű teljesítés jogi fenntartás nélküli elfogadása nem értelmezhető joglemondásként azon igényéről vagy igényekről, mely/melyek a Bérbeadót a szerződésszegés jogkövetkezményeként megilletik.
8. **Vis maior**
   1. Vis maior-on a felek ellenőrzési képességét meghaladó körülményeket kell érteni, beleértve,   
      de nem kizárólagosan, az alábbiakat:

* akár megüzent, akár meg nem üzent háború és ellenségeskedés, megszállás, idegen ellenség akciói, mozgósítás, rekvirálás vagy embargó
* nukleáris üzemanyagból, vagy a nukleáris anyag lebomlásából keletkező nukleáris hulladékból származó ionizáló sugárzás vagy radioaktív szennyeződés, vagy radioaktív mérgező robbanás, vagy egyéb veszélyes tulajdonság a robbanásveszélyes nukleáris üzemekben vagy azok nukleáris részlegeiben,
* lázadás, forradalom, felkelés, katonai vagy bitorló hatalomátvétel, polgárháború,
* zendülés, tüntetés vagy rendzavarás, kivéve, ha az kizárólag a Vállalkozó alkalmazottaira terjed ki
* természeti katasztrófa.
  1. Ha bármelyik fél úgy véli, hogy vis maior következett be, s ez akadályozza a kötelezettségeinek végrehajtásában, azonnal köteles írásban (elsősorban e-mailen) értesíteni a másik felet, s közölni vele az esemény körülményeit, okát és feltehetően várható időtartamát. Ebben az esetben   
     a vis maior bekövetkezését és teljesítésre gyakorolt hatását közösen aláírt jegyzőkönyvben állapítják meg. A vis maior helyzet megszűnését felek szintén közösen aláírt jegyzőkönyvben rögzítik.
  2. Ha vis maior körülmény bekövetkezett, mindkét fél, de különösen a Vállalkozó köteles törekedni a szerződésből eredő kötelezettségeinek folytatólagos teljesítésére, amennyire   
     az ésszerűen elképzelhető.

1. **Szerződésmódosítás**

A szerződést mindkét fél belegyezésével kizárólag írásban lehet módosítani. Nem minősül   
a szerződés módosításának a felek nyilvántartott adataiban, így különösen a székhelyében, képviselőiben, bankszámlaszámában bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

1. **Érvényesség, részleges érvénytelenség**

Amennyiben jelen szerződés egy rendelkezése teljes egészében vagy részben érvénytelen lenne vagy érvénytelenné válna, a szerződés érvényessége egyebekben azonban fennmarad, kivéve, ha e rész nélkül a felek a szerződést nem kötötték volna meg.

1. **A szerződés megszűnése**
   1. Jelen szerződés közös megállapodással bármikor megszüntethető.
   2. Jelen szerződést bármelyik fél felmondhatja a másik félnek írásban tett egyoldalú nyilatkozatával. A szerződés rendes felmondással történő megszüntetése esetére a felek 60 napos felmondási határidőt kötnek ki. A felmondási idő kezdő napja   
      a felmondás kézbesítését követő első nap. Kézbesítési vélelem esetén a másodszori sikertelen kézbesítés napjától számított ötödik napon kell a nyilatkozatot kézbesítettnek tekinteni.
   3. A közös megegyezésen, illetve a rendes felmondáson túlmenően a felek a szerződést azonnali hatállyal, egyoldalú jognyilatkozattal is megszüntethetik, ha:

* a másik fél olyan okból, amelyért felelős a szerződést annak lényegi feltétele tekintetében súlyosan megszegi, vagy egyébként olyan magatartást tanúsít, amely a jogviszony további fenntartását nem teszi lehetővé, különös tekintettel a szerződés 1.2. pontban meghatározott előírások megszegésére;
* a Vállalkozó jelen szerződésből eredő kötelezettségei bármelyikét a Bérbeadó írásbeli felhívására nem vagy nem a felhívásban szereplő módon teljesíti;
* a másik fél a szerződésben meghatározott és vállalt kötelezettségeit ismételten nem teljesítette, s erre a másik fél határidő tűzésével felszólította és a határidő eredménytelenül telt el;
* a természet- vagy környezetvédelmi szabályokat a Vállalkozó megszegi;
* a Vállalkozó ellen csődeljárás indult és a vonatkozó jogszabályok alapján tartott tárgyaláson a hitelezőktől nem kap előzetes egyetértést a fizetési haladék megszerzésére;
* bírósági döntés szerint a csődeljárás során a hitelezőkkel nem jön létre egyezség;
* a másik fél az illetékes bíróságnál saját maga ellen felszámolási eljárás megindítását kéri   
  a vonatkozó jogszabályok alapján;
* a Vállalkozó fizetésképtelenségét a bíróság a vonatkozó jogszabályok alapján megállapítja;
* a Vállalkozó végelszámolását az erre jogosult szerv elhatározza;
* a Vállalkozó 60 napnál hosszabb fizetési késedelembe esik,
* a szerződéskötést követően olyan ok jut Bérbeadó tudomására, amely miatt a szerződést megkötni sem lehetett volna a Vállalkozóval.
  1. Vállalkozó jelen szerződés aláírásával nyilatkozik, hogy a nemzeti vagyonról szóló 2011. évi CXCVI. törvény 3. §-a szerinti átlátható szervezetnek minősül, továbbá tudomásul veszi, hogy a tulajdonosi szerkezetében, jogállásában történő minden változást köteles az arról szóló döntés, határozat meghozatalát, de legkésőbb annak jogerőre emelkedését, hatálybalépését követő   
     8 napon belül a Bérbeadónak bejelenteni. Ezen rendelkezés megsértése esetén Bérbeadót azonnali hatályú felmondás illeti meg. Kézbesítési vélelem esetén a másodszori sikertelen kézbesítés napjától számított ötödik napon kell a felmondást kézbesíttetnek tekinteni.
  2. Bérbeadó a szerződéstől a Ptk. 6:151 § (1) bekezdésében foglalt feltétel bekövetkezte esetében elállhat.
  3. Bármelyik fél által történő felmondás, illetve a szerződés közös megegyezéssel történő megszüntetése esetén a felek egymással elszámolnak.
  4. A Vállalkozó kötelezettséget vállal arra, hogy jelen szerződésnek bármilyen okból történő megszűnése esetén a Bérbeadó által rendelkezésre bocsátott iratokat, feljegyzéseket, bármely adathordozó berendezést vagy eszközt a szerződés megszűnésének napján a Bérbeadó részére visszaszolgáltatja, amennyiben erre a Bérbeadó igényt tart.
  5. Bérbeadó elkötelezett az etikus működés és a korrupció megelőzése iránt, ezért az ezeket érintő cselekményeket, mulasztásokat nem tűrheti, ezen követelményeket minden szerződő partnerével kapcsolatosan elvárja. Az ezeket befolyásoló tényezők Bérbeadó felé történő haladéktalan bejelentését a Vállalkozó jelen szerződés aláírásával vállalja, az etikus működés   
     és a korrupció elleni harc követelményét magára nézve is kötelezőnek ismeri el.
  6. Bérbeadó a jelen szerződés szerint őt terhelő kötelezettségektől azonnali hatállyal írásban   
     és kártérítési kötelezettség nélkül elállhat, ha a Vállalkozó nem tesz eleget a jelen záradékban foglaltaknak.

1. **Alkalmazandó jog**

Jelen szerződést Magyarország jogrendje szerint kell értelmezni. A szerződésben nem szabályozott kérdésekben elsősorban a következő jogszabályokat kell figyelembe venni:

* a Ptk.;
* a természet védelméről szóló 1996. évi LIII. törvény.
* az állami vagyonról szóló 2007. évi CVI. törvény

1. **Eljárás jogvita esetén**

Jelen szerződés végrehajtásával kapcsolatos minden vitás kérdést a felek békés úton kísérelnek megoldani. A békés úton nem rendezhető vitás kérdések eldöntésére a szerződő felek a pertárgy értékétől függően az Egri Járásbíróság, illetve az Egri Törvényszék kizárólagos illetékességét kötik ki.

1. **A Bérbeadó részéről a teljesítésigazolás kiállítására jogosult és a kapcsolattartó, illetve a Vállalkozó kapcsolattartója**
   1. Bérbeadó kapcsolattartója:

Név: **Polgár Anasztázia,** látogatóközpont vezető

Tel: +36 30/756-8279

E-mail: [polgara@bnpi.hu](mailto:polgara@bnpi.hu)

* 1. Vállalkozó kapcsolattartója:

Név: …………………………..

Tel: ………………………….

E-mail: …………………………..

1. **Egyéb**
   1. Szerződő felek tudomásul veszik és elfogadják, hogy a 2011. évi LXVI. törvény 5.§ (5) bek. alapján az Állami Számvevőszék, illetve a 355/2011. (XII. 30.) Korm. rendelet alapján pedig   
      a Kormányzati Ellenőrzési Hivatal is jogosult ellenőrizni a költségvetési pénzeszközök szerződésszerű felhasználását. Minderre és a 2011. évi CXII. törvény 27.§ (3) bekezdésre tekintettel a szerződésnek a központi költségvetés, illetve az európai uniós támogatás felhasználásával kapcsolatos része nem minősül üzleti titoknak.
   2. Vállalkozó vállalja, hogy

*a)* a beszámolási, nyilvántartási, adatszolgáltatási kötelezettségeket teljesíti,

*b)* az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,

*c)* a hasznosításban - a hasznosítóval közvetlen vagy közvetett módon jogviszonyban álló harmadik félként - kizárólag természetes személyek vagy átlátható szervezetek vesznek részt.

Jelen szerződés 3 db egymással szó szerint megegyező példányban készült. A szerződés 2 db eredeti példánya a Bérbeadót és 1 db eredeti példánya pedig a Vállalkozót illeti meg.

Alulírott felek a jelen szerződést akaratukkal megegyezőnek találták, és jóváhagyólag aláírták.

Eger, 2024. május „ „

|  |  |
| --- | --- |
| ………………………………………  **Bérbeadó**  **Rónai Kálmánné**  igazgató  Pénzügyileg ellenjegyzem:  Eger,. ……………………………………….  ………………………………………  **Hegyi Tünde**  gazdasági igazgatóhelyettes | ………………………………………  **Vállalkozó** |

* 1. sz. melléklet

ÁTADÁSRA KERÜLŐ VAGYONELEMEK LISTÁJA